Legal Document

Category: 35

Text:
110.   ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΣΩΤΕΡΙΚΩΝ Αριθ.76146 της 23 Νοεμ. 1984/7 Ιαν.  1985 (ΦΕΚ Β΄3) Σύσταση Γραφείου Επικοινωνίας και Πληροφόρησης Πολιτών στο Υπουργείο Εσωτερικών. Έχοντας υπόψη: 1.Τις διατάξεις των άρθρ.14 παρ.1 του Νόμ.1232/1982 «Επαναφορά σε ισχύ και συμπλήρωση των διατάξεων του Ν.Δ.4352/1964 κλπ.» και 11 παρ.3 του Νόμ.1256/1982 «Για την πολυθεσία, την πολυαπασχόληση κλπ.». 2.Το έγγραφο του Υπουργείου Προεδρίας της Κυβέρνησης (ΥΣΚΠΟ) Υ.81/23.10.1984, αποφασίζουμε: 1.Συνιστάται στο Υπουργείο Εσωτερικών Γραφείο Επικοινωνίας και πληροφόρησης Πολιτών (Γ.Ε.Π.Ο.) 2.Το Γραφείο αυτό: α)Πληροφορεί τους πολίτες για κάθε θέμα αρμοδιότητας του Υπουργείου Εσωτερικών. β)Κατευθύνει τους πολίτες να διεκπεραιώσουν τις υποθέσεις τους και τους ενημερώνει για την πορεία τους. γ)Δέχεται προτάσεις από τους πολίτες για τη βελτίωση της λειτουργίας των υπηρεσιών του, την απλούστευση διαδικασιών και τρόπους συμμετοχής. δ)Εξετάζει περιπτώσεις δυσλειτουργίας, καθυστερήσεων, γραφειοκρατικών τύπων και πολύπλοκων διαδικασιών. ε)Προετοιμάζει και υλοποιεί την πληροφόρηση και ενημέρωση των πολιτών όταν αποφασίζονται νέα μέτρα. στ)Έχει την ευθύνη για την έκδοση, διάθεση ενημερωτικών φυλλαδίων, οδηγιών, αιτήσεων σχετικά με θέματα αρμοδιότητας του Υπουργείου Εσωτερικών. ζ)Κατευθύνει και οργανώνει την επικοινωνία των πολιτών με τις άλλες υπηρεσίες του Υπουργείου και τη συμμετοχή των πολιτών στη λήψη μέτρων που τους αφορούν. η)Λειτουργεί σε στενή συνεργασία με τη Δ/νση Οργάνωσης και Εκπαίδευσης. 3.Του Γραφείου προίσταται υπάλληλος του Κλάδου ΑΤ1 Διοικητικού, με βαθμό 5ο-2ο. Οι εκάστοτε ανάγκες σε προσωπικό του Γραφείου θα καλύπτονται με την τοποθέτηση σ’ αυτό υπαλλήλων όλων των κλάδων. (Αντί για τη σελ.42,555(α) Σελ.42,555(β) Τεύχος Η93-Σελ.83 Οργανισμός Υπ.Εσωτερικών Δημ.Διοίκ.και Αποκέντρωσης 2.Α.α.108-110